**Hodnotenie žiakov 1. stupňa**

Na základe schválenia pedagogickej rady hodnotiť predmety v 1., 2., 3. a 4. ročníku nasledovne:

|  |  |  |  |  |
| --- | --- | --- | --- | --- |
| Predmet | 1. roč. | 2. roč. | 3. ročník | 4. ročník |
| Slovenský jazyk a literatúra | známkou | známkou | známkou | známkou |
| Anglický jazyk | - | - | známkou | známkou |
| Matematika | známkou | známkou | známkou | známkou |
| Prírodoveda | - | - | známkou | známkou |
| Etická / Náboženská výchova | absolvoval / a | absolvoval / a | absolvoval/a | absolvoval/a |
| Hudobná výchova | známkou | známkou | známkou | známkou |
| Výtvarná výchova | známkou | známkou | známkou | známkou |
| Telesná a športová výchova | známkou | známkou | známkou | známkou |
| Pracovné vyučovanie | - | - | známkou | známkou |
| Informatika | - | - | známkou | známkou |
| Vlastiveda | - | - | známkou | známkou |
| Anglický jazyk hrou ( ŠVP) | známkou | známkou | - | - |
| Regionálna výchova ( ŠVP) | - | - | absolvoval / a | - |
| Prvouka | známkou | známkou | - | - |

Kontrola a hodnotenie kontrolných diktátov:

0 – 1 chyba = 1

2 – 4 chyby = 2

5 – 7 chýb = 3

8 – 10 chýb = 4

11  a viac chýb  = 5

Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – 1 chyba.

Hodnotenie testov a písomných prác:

100 % - 91 % = 1

90 % - 76 % = 2

75 % - 51 % = 3

50 % - 26 % = 4

25 % - 0 % = 5

**Hodnotenie žiakov  v 1. a 2. ročníku**

|  |  |  |
| --- | --- | --- |
| Predmet | 1.ročník | 2.ročník |
| SJL | 4 KD  4 štvrťročné práce + výstupný test  Tematické previerky  Prepis, Odpis  Krátke samostatné práce/aktivita  2-krát čítanie s porozumením (druhý polrok)  Čítanie nového textu – 2- krát za ¼ rok  Čítanie d.ú. – 3- krát za ¼ rok  Báseň | 10 KD  4 štvrťročné práce + výstupný test  Tematické previerky  Prepis (písanie)  Krátke samostatné práce/aktivita  4-krát čítanie s porozumením   Čítanie nového textu – 2- krát za ¼ rok  Čítanie d.ú. – 3- krát za ¼ rok  Báseň |
| MAT | 4 štvrťročné práce + výstupný test  Tematické previerky  Päťminútovky  Krátke samostatné práce/aktivita | 4 štvrťročné práce + výstupný test  Tematické previerky  Päťminútovky  Krátke samostatné práce/aktivita |
| PVO | Tematické práce  Projekty  Aktivita | Tematické práce  Projekty  Aktivita |
| AHR | Hodnotenie lekcií  Aktivita (frázy, slovíčka, dramatizácia,....) | Hodnotenie lekcií  Aktivita (frázy, slovíčka, dramatizácia,....) |

**Hodnotenie žiakov  v 3. a 4. ročníku**

|  |  |  |
| --- | --- | --- |
| Predmet | 3.ročník | 4.ročník |
| SJL | 10 KD  4 štvrťročné práce + výstupný test  Tematické previerky  Krátke samostatné práce/aktivita  4-krát čítanie s porozumením  Čítanie nového textu – 2- krát za ¼ rok  Čítanie d.ú. – 2- krát za ¼ rok  Báseň | 8 KD  4 štvrťročné práce + výstupný test  Tematické previerky  Krátke samostatné práce/aktivita  4-krát čítanie s porozumením  Čítanie nového textu – 2- krát za ¼ rok  Čítanie d.ú. – 2- krát za ¼ rok  Báseň |
| MAT | 4 štvrťročné práce + výstupný test  Tematické previerky  Päťminútovky  Krátke samostatné práce/aktivita | 4 štvrťročné práce + výstupný test  Tematické previerky  Päťminútovky  Krátke samostatné práce/aktivita |
| PRV/VLA | Tematické práce  Projekty  Päťminútovky  Ústna odpoveď | Tematické práce  Projekty  Päťminútovky  Ústna odpoveď |
| ANJ | Hodnotenie lekcií (5- krát)  Aktivita  Slovíčka  Čítanie textu  Ústna odpoveď  Projekty | Hodnotenie lekcií (5- krát)  Aktivita  Slovíčka  Čítanie textu  Ústna odpoveď  Projekty |

**Hodnotenie a klasifikácia predmetov Výtvarná výchova a  Pracovné vyučovanie**

Predmety výtvarná výchova a pracovné vyučovanie klasifikujeme podľa MP 22/2011 na

hodnotenie a klasifikáciu žiakov základnej školy.

Oblasť prežívania, interpretácie sveta a umeleckého vyjadrovania predstavuje hodnoty,

ktoré sú v takej miere viazané na individuálne vlastnosti a podmienky jednotlivca, že možnosť ich

kvantifikácie a objektivizácie je obmedzená. Napriek tomu, citlivé rozlíšenie, pomenovanie a

uznanie týchto hodnôt je pre ich nositeľa a jeho osobnostný vývoj veľmi dôležité. Proces

hodnotenia je podstatnou súčasťou výchovy aj vzdelávania.

Hodnotenie každého predmetu je špecifické, pretože musí zohľadniť špecifický prínos

predmetu k vzdelanostnému rastu a osobnostnej formácii žiaka. Špecifikom výchovy

prostredníctvom výtvarných činností a výtvarného vyjadrovania je, že sa v rámci jej

procesu očakáva vlastný prístup žiaka k aplikácii techník, nástrojových a koordinačných

zručností, ale najmä v oblasti vytvárania svojich osobných symbolických reprezentácií

skutočnosti (obrazov, objektov, priestorových riešení, akčných a procesuálnych vyjadrení svojej

fantázie, predstáv a reality vonkajšieho sveta).

Hodnotenie má v prvom rade funkciu pozitívne motivovať žiaka a usmerniť jeho

osobnostný vývoj. Tu musí učiteľ brať ohľad na jeho schopnosti, nadanie, ambície a vkus. **Pri**

**hodnotení žiaka má prednosť porovnávanie jeho výkonu s jeho predchádzajúcimi výkonmi**

**a s nastavenými kritériami pre porovnávanie s výkonmi iných žiakov.** Až v druhom rade je

teda hodnotenie porovnaním v rámci skupiny žiakov (triedy). Toto porovnanie má mať najmä

výchovný charakter. Pri zohľadnení osobitosti každého žiaka poskytuje obraz o rozvrstvení škály

kvality prístupu, výkonu, poznania, schopnosti zaujať stanovisko a výsledku činnosti v porovnaní

medzi jednotlivými žiakmi. **Nehodnotíme teda len (alebo v prvom rade) výsledok činnosti**

**(vytvorený artefakt), ale celý proces a prístup žiaka v rámci tohto procesu.**

**Formy hodnotenia**

Ťažiskovou formou hodnotenia je osobný rozhovor žiakom, v ktorom učiteľ žiakovi poskytne

citlivú, veku primeranú, analyticky podloženú spätnú väzbu o rôznych aspektoch jeho činnosti

(viď kritériá hodnotenia). Vo vzájomnej komunikácii má žiak možnosť klásť otázky alebo

zdôvodniť svoj prístup. Túto formu odporúčame príležitostne kombinovať aj so sebahodnotením

žiaka. Nevyhnutnou formou hodnotenia je aj škálovanie formou známok, porovnateľné so

známkovaním, aké sa používa v iných predmetoch vyučovaných na škole.

Hodnotíme škálou od 1 do 5. Nie je nutné známkovať každú prácu a každý výkon žiaka.

Je na voľbe učiteľa, ktoré úlohy bude hodnotiť, aby poskytli žiakovi i prostrediu dostatočný obraz

o jeho kvalitách a vývoji. Žiak bude hodnotený z úloh v rámci rozličných metodických radov, aby

bola vyváženosť výkonu žiaka, nakoľko môžu byť rozdiely vzhľadom na rôznorodosť záujmov a

schopností žiakov.

**Kritériá hodnotenia**

Učiteľ má brať ohľad na to, že žiakov prejav súvisí s fantáziou, sebaprojekciou, záujmami a

intímnym svetom žiaka a že toto hľadisko sa bude prejavovať aj v jeho riešení úloh

iniciovaných učiteľom. Preto sa pri hodnotení musí vyvarovať paušálnych súdov a šablónovitých

kritérií, ktoré by sa mohli necitlivo dotknúť osobnostného zamerania žiaka. Uprednostňujeme

osobný, diferencovaný prístup. Predložené kritériá sú orientačné, učiteľovi poskytujú štruktúru

analýzy jednotlivých hľadísk uplatniteľných na činnosť žiaka v rámci výtvarnej výchovy

a pracovného vyučovania.

Výsledok činností (artefakt) nie je jediným predmetom hodnotenia, ale učiteľ zvažuje

všetky nižšie vymenované kritériá. Výsledok činnosti je síce dôležitý, u žiaka naň

vzniká obyčajne citová väzba – spokojnosť dieťaťa s vlastným výkonom, čo ho následne motivuje

pre ďalšiu prácu a udržiava jeho záujem o sebavyjadrovanie. Je teda potrebné, aby učiteľ

k nemu zaujímal stanovisko. Okrem neho treba hodnotiť, a niekedy aj uprednostniť, proces

činností, pretože práve v rámci tohto procesu dochádza k formácii osobnosti žiaka a k

získavaniu kompetencií – k napĺňaniu cieľov výtvarnej výchovy a pracovného vyučovania.

Kritériá hodnotenia sú vypracované v súlade s ročníkovými kompetenciami a je potrebné, aby

učiteľ pri hodnotení mal tieto kompetencie a ich postupné dosahovanie na zreteli.

Učiteľ u žiaka hodnotí, primerane veku:

**a) priebeh vytvárania postojov:**

**-**dodržiavanie stanovených kritérií

**-**prístup k činnostiam z hľadiska tvorivosti, t. j. uplatnenie vlastných inovatívnych nápadov a

  vlastného zamerania pri realizácii edukačnej úlohy,

- otvorenosť voči experimentovaniu, skúšanie iných, svojských riešení,

- cieľavedomosť riešení,

- záujem o činnosti v rámci edukačných úloh a prípravy pomôcok,

- schopnosť spolupracovať,

- schopnosť zaujímať stanoviská k výsledkom svojej práce a práce spolužiakov;

**b) priebeh získavania zručností a spôsobilostí:**

**-**technické zručnosti (ovládanie požadovaných nástrojov, materiálov a technických operácií

  s nimi),

- formálne zručnosti (vyjadrovanie sa prostredníctvom výtvarného jazyka),

- mentálne spôsobilosti na úrovni rozvoja vnímania a prežívania,

- mentálne spôsobilosti na úrovni rozvoja predstavivosti a fantázie,

- mentálne spôsobilosti na úrovni myslenia (vlastné témy, koncepcie, návrhy; schopnosť

  analyzovať a syntetizovať, pomenovať procesy, interpretovať zážitky);

**c) priebeh získavania vedomostí:**

**- znalosti**oblastí vizuálnej kultúry a výtvarného umenia súvisiacich s preberanými

  edukačnými úlohami,

- **pochopenie** výtvarného diela a schopnosť interpretovať ho,

- **znalosť**materiálov, techník, médií a procesov ich používania;

**d) schopnosť realizácie výsledného artefaktu.**

**Opis naplnenia kritérií vo vzťahu ku škále hodnotenia výtvarnej výchova a pracovného**

**vyučovania**

**(1) výborný -**Žiak je v činnostiach veľmi aktívny. Pracuje tvorivo, samostatne, plne využíva svoje osobnostné predpoklady a veľmi úspešne podľa požiadaviek osnov ich rozvíja v individuálnom a kolektívnom prejave. Jeho prejav je esteticky pôsobivý, originálny, precítený. Osvojené vedomosti, zručnosti a návyky aplikuje tvorivo. Má výrazne aktívny záujem o umenie, estetiku a prejavuje k nim aktívny vzťah. Úspešne rozvíja svoj estetický vkus.

**(2) chválitebný -**Žiak je v činnostiach aktívny, tvorivý, prevažne samostatný na základe využívania svojich osobných predpokladov, ktoré úspešne rozvíja v individuálnom a kolektívnom prejave. Jeho prejav je esteticky pôsobivý a má len menšie nedostatky z hľadiska požiadaviek osnov. Žiak tvorivo aplikuje osvojené vedomosti, zručnosti a návyky v nových úlohách. Má aktívny záujem o umenie a estetiku. Rozvíja si v požadovanej miere estetický vkus.

**(3) dobrý -**Žiak je v činnostiach menej aktívny, tvorivý, samostatný a pohotový. Nevyužíva dostatočne svoje schopnosti v individuálnom a kolektívnom prejave. Jeho prejav je málo pôsobivý, dopúšťa sa v ňom chýb. Jeho vedomosti a zručnosti majú častejšie medzery a pri ich aplikácii potrebuje pomoc učiteľa. Nemá dostatočne aktívny záujem o umenie a estetiku. Nerozvíja si v požadovanej miere svoj estetický vkus.

**(4) dostatočný** - Žiak je v činnostiach málo aktívny a tvorivý. Rozvoj jeho schopností a jeho prejav sú málo uspokojivé. Úlohy rieši s častými chybami. Vedomosti a zručnosti aplikuje len so značnou pomocou učiteľa. Prejavuje veľmi malú snahu a záujem o činnosti, nerozvíja dostatočne svoj estetický vkus.

**(5) nedostatočný** - Žiak je v činnostiach prevažne pasívny. Rozvoj jeho schopností je neuspokojivý. Jeho prejav je väčšinou chybný a nemá estetickú hodnotu. Minimálne osvojené vedomosti a zručnosti nedokáže aplikovať. Neprejavuje záujem o prácu a nevyvíja úsilie rozvíjať svoj estetický vkus.

**Hodnotenie a klasifikácia predmetov telesná a športová výchova a telesná výchova**

Za najdôležitejšie pri hodnotení a klasifikácii žiaka v telesnej a športovej výchove a telesnej výchove sa považuje nielen to, aké dôsledky zanechala táto činnosť na zlepšení jeho zdravia, pohybovej gramotnosti a výkonnosti, telesnej zdatnosti, ale vo väčšom rozsahu aj to, či žiak získal k tejto činnosti vzťah, či sa na nej so záujmom zúčastňoval, a to nielen v čase povinného vyučovania, ale aj mimo neho, či pociťoval z nej radosť a potešenie,  či sa stala súčasťou jeho životného štýlu. Preto za základné ukazovatele hodnotenia žiaka sa považujú:

1. posúdenie prístupu a postojov žiaka, najmä jeho vzťahu k pohybovej aktivite a vyučovaniu telesnej a športovej výchovy a jeho sociálneho správania a adaptácie,
2. rozvoj telesných, pohybových a funkčných schopností žiaka, najmä rozvoj zdravotne orientovanej telesnej zdatnosti a pohybovej výkonnosti s prihliadnutím na individuálne predpoklady žiaka,
3. proces učenia sa, osvojovania, zdokonaľovania a upevňovania pohybových zručností a teoretických vedomostí, najmä orientácia v obsahu učebných programov zostavených učiteľom a realizovaných na jednotlivých školách.

Hodnotenie vzťahu žiaka k telesnej a športovej výchove realizuje učiteľ nielen na základe dlhodobého sledovania prejavov žiaka na vyučovaní, pri ktorej si všíma najmä jeho aktivitu, snahu, samostatnosť a tvorivosť, **ale aj na základe jeho aktivity a angažovanosti v školskej i mimoškolskej záujmovej telovýchovnej a športovej činnosti.** Úroveň poznatkov v telesnej výchove a športe posudzuje priebežne v procese a môže si na to vytvárať i pomocné vedomostné testy. Na hodnotenie telesného rozvoja, telesnej zdatnosti a všeobecnej pohybovej výkonnosti sa odporúča používať batérie somatometrických a motorických testov. Na hodnotenie zvládnutia obsahu učebných programov používa učiteľ pomocné posudzovacie škály, využíva testy špeciálnej pohybovej výkonnosti a pridržiava sa štandardov.

Súhrnné hodnotenie žiaka je vyjadrené na vysvedčení. Ide o také súhrnné hodnotenie, aké sa na danej škole používa aj v iných vyučovacích predmetoch. Odporúča sa však priebežne počas vyučovania využívať najmä slovné hodnotenie, pretože umožňuje presnejšie vyjadriť klady a nedostatky žiakov a pre mnohých je dôležitým a často aj silnejším motivačným činiteľom.

Výchovno-vzdelávacie výsledky žiaka sa v týchto predmetoch sa klasifikujú podľa kritérií uvedených v odsekoch 5 až 9 v primeranom rozsahu pre príslušný ročník štúdia. Žiakovi, ktorý na základe lekárskeho potvrdenia zo zdravotných dôvodov neabsolvoval pohybovú časť obsahu vyučovania za klasifikačné obdobie sa na vysvedčení uvedie „oslobodený/oslobodená“.

Stupňom 1 – výborný sa žiak klasifikuje, ak dosahuje výbornú úroveň pri osvojovaní pohybových zručností vzhľadom na svoje individuálne predpoklady. Jeho pohybová výkonnosť a zdatnosť má stúpajúcu tendenciu. Má kladný vzťah k pohybovým aktivitám. Angažuje sa v aktivitách na vyučovacej hodine a v športových činnostiach v čase mimo vyučovania. Je disciplinovaný, kreatívny a dobre pripravený na vyučovanie.

Stupňom 2 – chválitebný sa žiak klasifikuje, ak je aktívny a dosahuje štandardnú úroveň pri osvojovaní pohybových zručností vzhľadom na svoje individuálne predpoklady. Udržuje si pohybovú výkonnosť a zdatnosť. Zapája sa do pohybových aktivít. Na hodine je aktívny a disciplinovaný. Na vyučovacie hodiny, ktoré pravidelne aktívne absolvuje je dobre pripravený.

Stupňom 3 – dobrý sa žiak klasifikuje, ak je v pohybových činnostiach skôr pasívny a nedosahuje pri osvojovaní pohybových zručností takú úroveň, na ktorú má individuálne predpoklady. **Neprejavuje záujem a snahu k zlepšeniu svojej výkonnosti a zdatnosti. Nezapája sa samostatne do činností v rámci hodiny a nezapája sa do športových činností mimo vyučovania. V príprave na vyučovanie sa vyskytujú nedostatky. Evidujú sa neodôvodnené absencie na pohybových aktivitách vo vyučovacích hodinách.**

Stupňom 4 – dostatočný sa žiak klasifikuje ak je v prístupe k pohybovým činnostiam ľahostajný a pri osvojovaní pohybových zručností nedosahuje štandard napriek tomu, že má individuálne predpoklady. Neprejavuje záujem o zlepšenie svojho fyzického stavu a potrebných vedomostí. Je neaktívny, veľmi slabo pripravený na vyučovaciu hodinu. Veľmi často neodôvodnene vynecháva aktívnu časť vyučovania.

Stupňom 5 – nedostatočný sa žiak výnimočne klasifikuje, ak je úplne ľahostajný k vyučovaniu, ignoruje obsah vyučovania a odmieta sa zapájať do pohybových činností na vyučovacej hodine. Jeho pohybové zručnosti nedosahujú štandard a neprejavuje záujem o zlepšenie svojej fyzickej zdatnosti. Odmieta sa zapájať aj do kolektívnych činností. Veľmi často neodôvodnene vynechá

**Hodnotenie a klasifikácia predmetu Hudobná výchova**

    Predmet HV klasifikujeme podľa  Metodického pokynu č. 22/2011 na hodnotenie žiakov základnej školy.

    Charakter HUV vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy. Pri hodnotení, priebežnej i súhrnnej klasifikácii, sa uplatňuje primeraná náročnosť a pedagogický takt voči žiakovi, **jeho výkony sa hodnotia komplexne, berie sa do úvahy vynaložené úsilie žiaka** a v plnej miere sa rešpektujú jeho ľudské práva. **Aktuálna výkon žiaka hodnotíme vzhľadom na jeho možnosti.**

Forma hodnotenia

- formou hodnotenia je hodnotenie známkou od 1 do 5,

- súčasťou hodnotenia je aj slovné hodnotenie vedomostí a výkonov žiakov.

Podklady na hodnotenie a klasifikáciu výchovno – vzdelávacích výsledkov žiaka získava učiteľ najmä nasledovnými metódami, formami a prostriedkami:

- sledovaním stupňa rozvoja individuálnych osobnostných predpokladov a nadania,

- sústavným pozorovaním hudobných prejavov žiaka a jeho pozornosti na vyučovaní – úroveň hudobných činností sledujeme v skupinách ( neodporúča sa sólový hudobný výkon žiaka

- analýzou výsledkov rôznych činností žiaka vrátane aplikovania osobných a sociálnych kompetencií pri činnosti a jeho prosociálneho správania, hodnotením reakcie žiaka na hudbu slovom, pohybom , prípadne výtvarným prejavom,

- ústnym preverovaním úrovne vedomostí o hudbe

- konzultáciami s ostatnými pedagógmi školy,

- v prípade mimoriadne nadaného žiaka alebo zaostalého žiaka rozhovormi so žiakom a zákonnými zástupcami.

Kritériá hodnotenia

Učiteľ u žiaka hodnotí primerane veku:

a)*priebeh vytvárania postojov:*

  - záujem o hudobné činnosti a o hudobné umenie v rámci edukačných úloh,

- schopnosť spolupracovať pri kolektívnych hudobných prejavoch a edukačných úlohách,

- schopnosť posúdiť svoj výkon a výkon spolužiakov

b)*priebeh získavania zručností a spôsobilostí:*

   - žiak spieva na základe svojich dispozícií intonačne čisto, rytmicky presne so zodpovedajúcim výrazom, pritom využíva získané spevácke, intonačné a sluchové zručnosti a návyky,

   - orientácia v grafickom zázname jednohlasnej melódie v rámci edukačných úloh

   - hra a tvorba jednoduchých rytmických sprievodov k piesňam na detských hudobných nástrojoch a hrou na telo

   - orientácia v znejúcej hudbe na základe dominujúcich výrazových prostriedkov hudby a ich funkcií,

   - pochopenie veku primeraných hudobných diel a schopnosť zážitky verbalizovať a zdôvodniť,

   -integrácia a transfer hore uvedených zručností a spôsobilostí pri realizácii hudobno – dramatických činností,

   - aktivita a prístup k hudobným činnostiam a k poznávaniu umenia.

c)*priebeh získavania hudobných vedomostí:*

   - vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami

   - poznanie piesní a tancov z folklórnych regiónov, zvykoslovie,

   - poznanie mien spomínaných hudobných skladateľov ( a ich diel)

Kritériá hodnotenia vo vzťahu ku škále hodnotenia

**(1) výborný**  - žiak spĺňa kritériá (a – c ) na vynikajúcej úrovni vzhľadom na svoje individuálne predpoklady, v činnostiach je veľmi aktívny a usilovný, jeho hudobný prejav je na výbornej úrovni. Je vytrvalý, pracuje primerane svojmu veku, prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách,  úspešne ich rozvíja v skupinovom a individuálnom prejave, dokáže vyjadriť veku primerané postoje, názory na hudobné umenie, má aktívny záujem o hudobné umenie. I**ndividuálny spev nie je podmienkou  pokiaľ sa úspešne a aktívne realizuje v ostatných hudobných činnostiach.**

**(2) chválitebný –**žiak je prevažne samostatný, iniciatívny a tvorivý. Jeho hudobný prejav je na štandardnej úrovni vzhľadom na jeho individuálne predpoklady a má len menšie nedostatky z hľadiska požiadaviek osnov.  Menej využíva svoje schopnosti v individuálnom a kolektívnom prejave, potrebuje pomoc učiteľa

**(3) dobrý** - žiak realizuje edukačné úlohy priemerne, chýba mu iniciatívnosť a tvorivosť, je málo aktívny a snaživý, potrebuje sústavnú pomoc a povzbudenie učiteľa. Nevyužíva dostatočne svoje schopnosti a predpoklady v hudobnom prejave.

**(4) dostatočný** – žiak realizuje edukačné úlohy na nízkej úrovni, bez vlastného vkladu, žiak je voči hudobným prejavom

**(5) nedostatočný** – žiak nespĺňa kritériá ( tento stupeň sa neodporúča používať )